[[Fil:SLNSW 826105 Botany Bay New South Wales ca 1789 watercolour by Charles Gore.jpg|thumb|upright=1.52|''Botany Bay'', 1788, akvarel af [[Charles Gore (artist)|Charles Gore]]]]
Botany Bay spillede en central rolle i kolonialiseringen af Australien. Den engelske opdagelsesrejsende [[James Cook|løjtnant James Cook]] gik i land søndag 29. april 1770 på Silver Beach ved [[Kurnell, New South Wales|Kurnell]] i den sydlige del af Botany Bay. Cook kom fra [[New Zealand]] og sejlede med sit skib [[HMS Endeavour|HMS ''Endeavour'']] fra syd mod nord langs den helt ukendte australske østkyst. Det var første gang, han gik i land i Australien, og det var indledningen på [[Storbritannien]]s interesse for Australien og en mulig kolonisering af det nye kontinent.<ref>{{cite map |url=http://www.davidrumsey.com/luna/servlet/detail/RUMSEY~8~1~24019~870064 |title=Entrance of Endeavour River in New South Wales. Botany Bay in New South Wales |publisher=State Library of Queensland |work=David Rumsey Historical Map Collection |access-date=7. september 2012 |author1=Cook, James |author2=Hawkesworth, John |year=1773}}</ref> Ved landgangen blev de mødt af to indfødte bevæbnet med spyd, som prøvede at skræmme dem væk. Cook gav ordre til én eller to soldater, om at skyde mod dem, og én af de indfødte blev såret. Derefter undgik de indfødte briterne.<ref name="nswgov"/>
Vand